BlackKakapo/recipes-ro huggingface dataset:
Pilaf taranesc cu cartofi la cuptor, de post 

Ingrediente:
● Orez - 1 pahar  (Orez oricare va place - bob rotund, basmati, etc. Paharul are 250ml.)
● Cartofi - 1 kg  (cantitatea de cartofi si orez este pentru o tava de 25x25cm)
● Ceapa - 2 buc 
● Ulei de floarea soarelui - 50 ml 
● Pasta de rosii - 1 lingura  (puteti inlocui cu pasta de ardei)
● Sare - 1 lingurita  (dupa gust)
● Piper negru macinat - 0.25 lingurite 
● Boia ardei dulce - 1 lingurita  (optional)

Mod de preparare:
1. Pregatiti toate ingredientele pentru reteta.
Ceapa este foarte importanta pentru gust aici, daca nu va place in mancare o taiati cubulete cat mai mici.
2. Acum caliti ceapa taiata cubulete intr-o tigaie cu ulei.
Nu o rumeniti prea tare, doar pana incepe sa se coloreze putin.
3. Puneti pasta de rosii/ardei, amestecati bine si mai caliti 2-3 minute.
4. Adaugati orezul spalat bine, sare, boia si putin piper negru macinat - amestecati si inchideti focul.
5. Mutati aceasta compozitie de orez intr-o tava de cuptor(la mine este de 25x25cm), nivelati uniform cu o lingura.
6. Cartofii se taie rondele cam de 7-8mm, nu la faceti prea subtiri. Aranjati-le deasupra, peste orezul din tava.
7. Deasupra presarati un pic de sare, piper sau alte mirodenii dupa gust.
8. Turnati in tava apa, aveti grija sa nu spalati mirodeniile de pe cartofi, o turnati incet printre felii sau din coltul tavii.
9. Cantitatea de apa nu este fixa aici, trebuie doar sa acopere complet cartofii, nu mai mult si nici mai putin!
10. Puneti tava in cuptor preincalzit la 200 de grade pentru 45 de minute, dupa acest timp veti observa ca apa se va absorbi aproape complet si cu un cutit testati sa fie moi cartofii.
11. Recomand sa nu serviti pilaful direct din cuptor - lasati-l neaparat o jumatate de ora fara cuptor, asa se va absorbi toata zeama si mai bine, se vor patrunde toate aromele si nu va frigeti gurile :)
12. Copiii mei il adora si am reusit chiar sa impresionez cu el musafirii, foarte bun si foarte rapid.
Pofta Buna!
Faina de migdale Reteta  

Ingrediente:
● Migdale uscate - 500 g  (crude, cu coaja)

Mod de preparare:
1. Puneti migdalele intr-un bol adanc.
2. Turnati peste ele apa fierbinte, clocotita si lasati asa 4-5 minute.
3. Apoi le scurgeti de apa si lasati inca 10 minute sa se mai racoreasca.
4. Luati fiecare migdala si usor presati cu degetele. Coaja iese foarte repede si usor.
Daca cumva nu se curata bine, le mai turnati apa fierbinte peste ele si lasati inca 3-4 minute.
5. Pe parcurs puneti migdalele decojite intr-o tava de cuptor.
6. Dupa ce terminati le mai tamponati si stergeti cu niste servetele, inclusiv si tava - sa se usuce cat mai repede de apa absobita.
7. Le puneti la cuptorul preincalzit la 80 de grade pentru 30 de minute.
8. Le mai amestecati de 2-3 ori in acest timp cu o lingura.
9. Dupa cuptor lasati sa se raceasca complet, chiar 5-6 ore minim.
Migdalele calde sunt cam moi si faina nu va fi suficient de fina.
10. Super ustensila mea pentru a macina migdalele este aceasta rasnita de cafea Bosch - este la un pret rezonabil si chiar tine bine. Nici nu mai stiu cate kg de migdale si zahar pudra a facut....deci tine bine :)
Am incercat sa fac faina si cu alti roboti si blendere, le taie bine dar nu macina fin, si noua asta ne trebuie.
11. Puneti aproximativ o mana de migdale in rasnita.
12. Le macinati bine, dar nu insistati foarte mult ca sa nu facem unt de migdale.
13. Puneti faina intr-o sita.
14. Si o cerneti atent, ajutandu-va cu o lingura - faina de migdale are tendinta sa se mai lipeasca de peretii sitei.
15. Resturile de migdale mai mari, care raman dupa cernut, le puneti inapioi in rasnita si mai macinati putin.
Asa vom avea faina perfecta, fina si cernuta.
16. Acum aceasta faina o puteti trece intr-o punga si lasati la frigider pana aveti nevoie de ea. 
Ca si orice nuci, are tendinta sa rancezeasca, deci o pastrati la rece.
Ciuperci la cuptor, simple 

Ingrediente:
● Ciuperci albe proaspete - 1 kg  (sa aveti in vedere ca dupa coacere scad cam de 2 ori - sa vedeti cum calculati portiile)
● Ulei de masline - 2 linguri 
● Piper negru, sare - 1 lingurita  (puneti dupa gust din ambele)

Mod de preparare:
1. Ciupercile se spala si se curata bine.
2. Porniti cuptorul, tava o ungeti cu putin ulei.
3. Turnati ciupercile in tava, aveti grija sa fie intr-un singur nivel - nu umpleti prea mult tava.
4. Puneti tava la cuptor - veti observa pe parcus ca ciupercile lasa apa si scad in volum. Recomand, ca sa nu asteptati prea mult pana scade apa singura, luati tava si atent mentineti cu un capac sau farfurie ciupericle si scurgeti sucul lasat.
5. Le lasati sa se coaca in continuare pana incep sa se rumeneasca - mai scoateti tava de 1-2 ori din cuptor si o scuturati pentru a intoarce ciupercile pe toate partile (sa se rumeneasca) - sau le amestecati cu o lingura/spatula.
6. Observati cam cu cat scad ciupercile - am avut tava plina cu ciuperci proaspete aici. Asta este, doar aveti grija cand calculati portiile.
7. Dupa ce s-au rumenit frumos pe toate partile, le scoateti din cuptor, potriviti de sare si piper si ...gata!
Le serviti cu ce va place, sunt delicioase.
Pofta Buna!
Sos de rosii pentru paste si pizza - reteta mea 

Ingrediente:
● Ulei de masline extravirgin - 50 ml 
● Unt - 50 g 
● Ceapa alba - 1 buc 
● Morcovi - 1 buc  (1 morcov mic sau jumatate din unul mai mare)
● Usturoi (catei) - 5 buc 
● Vin alb demisec - 50 ml  (optional dar recomandabil)
● Rosii cuburi din conserva - 800 g  (adica 2 conserve de 400g - puteti inlocui cu 1kg de rosii proaspete pasate in blender)
● Pasta de tomate - 1 lingura 
● Zahar - 2 lingurite 
● Sare - 1 lingurita  (potriviti dupa gust)
● Busuioc - 1 legatura  (adica 2-3 fire)
● Ierburi de provence uscate - 1 lingurita  (optional)

Mod de preparare:
1. Luam o cratita sau tigaie adanca, punem pe foc, adaugam uleiul de masline si untul.
Lasati pana se topeste complet untul.
2. Ceapa se taie cubulete cat mai mici, morcovul se da prin cea mai mica razatoare.
Adaugati in cratita cu ulei si unt, amestecati si caliti cam 5 minute la foc moderat.
3. Apoi adaugati usturoiul pisat sau tocat marunt., amestecati si mai lasati pe foc 2 minute.
4. Turnati vinul, amestecati si lasati sa mai fiarba 5 minute.
5. Dupa acest timp adaugam rosiile pasate sau conserva de rosii.
6. Tot acolo puneti pasta de rosii.
7. Adaugam zaharul.
8. Amestecam bine, cand incepe sa fiarba facem focul mic si lasam asa minim 30 de minute, maxim 45.
Timpul de fierbere nu este fixat, depinde de calitatea si tipul rosiilor. De obicei se gusta si va dati seama cand e momentul.
Daca nu percepeti la gust va orientati ca timp si sa aiba o textura un pic mai densa. De obicei sosul facut cu rosii proaspete fierbe mai mult.
Aceasta fierbere este f.importanta, anume asa rosiile vor scade din aciditate si vor deveni mai dulci.
9. Deci, ati asteptat, sosul este practic gata - incepeti repede sa tocati busuiocul(aici am pus si maghiran proaspat).
10. Adaugam ierburile toate in sos, potrivim de sare(da, anume acum dupa ce a scazut bine si avem textura corecta).
Amestecati bine si lasati pe foc inca 5 minute, nu mai mult, ca sa nu pierdem din arome!
11. Cam asa arata sosul gata - este perfect la textura si culoare - de aroma si gust nu mai zic nimic...
Acum se poate turna fierbinte in borcane uscate si sterilizate.
Sau lasati sa se raceasca complet, puneti in casolete si congelati. Luati casolete medii, exact cat veti folosi la o mancare.
12. Neaparat, chiar insist sa faceti in primul rand cu el niste paste - altceva nu puneti nimic, decat sos si putin parmezan!
Pe urma veti sti ce sa faceti cu el - pizza, lasagna, vinete si alte legume, fructe de mare, pui, etc.
Pofta Buna!
Gogonele murate in saramura, umplute cu verdeata 

Ingrediente:
● Gogonele - 2 kg  (alegeti sa fie si mai roz unele)
● Patrunjel - 3 buc  (adica 3 legaturi)
● Frunze de telina - 2 buc  (la fel, 2 legaturi)
● Ardei gras - 2 buc 
● Usturoi (catei) - 10 buc 
● Apa - 2500 ml 
● Sare pentru muraturi - 5 linguri  (neiodata, eu cumpar Sarea Baciului de la magazinele naturiste)

Mod de preparare:
1. Spalati bine gogonelele, observati aici ca am avut de tot felul - verzi, mai roz si chiar cateva mai rosii.
2. Spalati bine verdeata, ardeii si curatatti usturoiul.
3. Acum le tocati - ardeii mai fideluta subtire, verdeata si usturoiul marunt, dar fara exagerare. 
Amestecati toate acestea intr-un bol si lasati putin la o parte.
4. Luati acum pe rand gogonelele, primele cele mai verzi, si le taiati in 4 cu un cutit pana la jumate. Nu prea adanc, ca sa desfac dupa murat.
Eu am scos atent si cotorul cu un cutit mic.
5. Umpleti fiecare rosie cu amestecul de verdeata tocata.
Bineinteles ca nu stau ele chiar perfect acolo, dar nici nu trebuie, le indesati cat puteti in taietura si va fi foarte bine.
6. Din aceste cantitati eu am umplut exact 1 borcan de 5 litri.
Deci aranjati rosiile umplute cu verdeata in borcanul spalat si uscat - recomand sa puneti la fund gogonele mai verzi si sus cele mai coapte. Verdeata ar trebui sa va ajunga exact, daca ramane ceva o puneti deasupra, la gura borcanului.
Cele coapte se mureaza mai repede si sunt gata chiar in a 3-a zi, gogonelele verzi sunt bune cam in ziua 5.
Observati ca nu am mai pus alte verdeturi in borcan, chiar nu este nevoie!
7. Intr-o cratita fierbeti 2.5 litri de apa, dizolvati in apa clocotita cele 5 linguri de sare.
8. Turnati aceasta saramura fierbinte in borcan, va ajunge bine, chiar si ramane putin.
Daca faceti in borcane mai mici sau mai multe si e nevoie de alta cantitate de saramura, aveti grija sa o pregatiti cu 2 linguri de sare la 1 litru de apa.
9. Puneti un capac(nu ermetic!) sau o farfurie mica peste borcan si lasati la temperatura camerei 3 zile.
La noi de obicei sunt cam 22-23 de grade in bucatarie, deci va orientati.
10. A 2-a zi saramura devine mai tulbure, a inceput procesul de fermentare.
11. A 3-a zi le gustati, daca vreti sa fie mai acre lasati inca o zi pe masa.
Eu le las 3 zile si pe urma mut borcanul in frigider peste noapte. La frigider procesul de fermentare se opreste, gogonelele devin mai ferme si mai fresh.
12. Stau foarte bine si mai mult timp, saramura este perfecta asa si le conserveaza, dar nu prea au cum ca sunt prea bune - in plus, sursa perfecta de probiotice si vitamine naturale, chiar va recomand sa incercati!
Minunate cu orice va place - carne, cartofi, orez, hrisca, etc,
Pofta Buna!
Saratele (Crackers) din seminte si faina de secara 

Ingrediente:
● Seminte de floarea soarelui - 43 g  (sau 1/4 de pahar)
● Seminte de dovleac - 43 g  (sau 1/4 de pahar)
● Seminte de in - 29 g  (sau 3 linguri)
● Seminte de susan - 57 g  (sau 6 linguri)
● Faina de secara - 227 g  (sau 1 + 3/4 pahare)
● Sare - 0.25 lingurite 
● Ulei de floarea soarelui - 29 g  (sau 2 linguri)
● Miere - 21 g  (sau 1 lingura, puteti pune miere sau sirop de agave)
● Apa - 170 g  (3/4 de pahar)
● Oua - 1 buc  (se foloseste doar albusul, dar este optional sa-l folositi - puteti sa ungeti crackerii doar cu putin ulei)

Mod de preparare:
1. Cantariti semintele de floarea soarelui, de in si de dovleac. Apoi le maruntiti bine in blender sau intr-un aparat de macinat cafeaua.
2. La aceasta faina de seminte adaugati semintele de susan(acestea nu se maruntesc) si sarea. Amestecati bine toate componentele.
3. Apoi adaugati faina si uleiul.
4. In apa calduta dizolvati mierea sau siropul de agave.
5. Adaugati apa peste restul ingredientelor si amestecati bine cu o lingura totul, pana se incorporeaza ingredientele. O alta varianta ar fi sa-l puneti in masina de facut paine si sa-l lasati sa se framante acolo 5-10 min.
6. Puneti mai multa faina de secara pe masa si scoateti aluatul de mai sus aici. Este un aluat mai lipicios de asta folositi faina sa nu se lipeasca de maini si masa. Il mai framantati asa cu faina 2-3 min pe masa.
7. Il impartiti in 4 bile.
8. Cu facaletul intindeti o bila de aluat, dar aveti grija sa presarati faina ca sa nu se lipeasca de masa alautul si sa se intinda mai usor. Grosimea foii ar trebui sa fie de 1 - 1,5 mm. Daca este prea lipicios si nu puteti sa-l lucrati il lasati 10-15 min sa se odihneasca. Dar din propria experienta va spun ca se lucreaza foarte usor aluatul, doar aveti grija sa puneti faina.
9. Cu un cutit sau taietor de pizza taiati romburi, triunghiuri din aluatul intins pe masa.
10. Intr-o tava de cuptor puneti hartie de copt, si aranjati pe ea romburile de aluat, cu un pic distanta intre ele.
Inainte sa le puneti la cuptor le ungeti astfel:
1. Pentru saratele cu sare - ungeti cu albus de ou amestecat cu 2 linguri de apa, presarati sare si susan/mac.
2. Pentru glazura dulce - amestecati albusul cu 1 lingura de miere, ungeti romburile si presarati zahar.
3. In varianta de post/vegetariana - ungeti cu putin ulei simplu sau de masline si presarti sare, seminte sau zahar.
11. Puneti la cuptor la foc mediu, si lasati pana se rumenesc usor - dar aveti mare grija sa nu se faca maronii, ca nu mai sunt buni. Se fac foarte repede deci sa fiti atenti la ele, nu lasati pe mult timp nesupravegheate.
Perfect ar fi sa le faceti in 2 tavi de cuptor o data, este mai repede, si le coaceti un pic sus si un pic jos pe nivelul cuptorului. Eu nu am tavile de cuptor bune, mi se arde totul in ele si nu le folosesc - am copt in tavi teflonate, un pic mai mult a durat dar nu le-am ars.
12. Le scoateti din tava si lasati sa se racoreasca putin, atunci devin si mai crocante.
Se mananca foarte repede si nu prea te poti lasa de ele :)
Pofta Buna!
Dovlecei la cuptor cu parmezan 

Ingrediente:
● Dovlecei - 1 kg  (sau zuchini)
● Ulei de masline - 2 linguri 
● Parmezan ras - 40 g 
● Patrunjel verde - 1 legatura  (adica 1 legatura, sau folositi patrunjel uscat)
● Oregano uscat - 1 lingurita  (+ ierburi de Provence daca aveti)
● Sare,piper - 0.5 lingurite 

Mod de preparare:
1. Ca sa va miscati repede, in primul rand va recomand sa dati drumul la cuptor sa se incalzeasca, la temperatura de 200-250 grade.
Dovleceii se taie felii lungi, in 4 sau 6 pe lungime, depinde cat de mari sunt.
Asterneti cu folie de aluminiu sau hartie de copt o tava de cuptor, aranjati dovleceii  si ii stropiti/ungeti cu ulei de masline.
2. Intr-o farfurie amestecati parmezanul ras, patrunjelul tocat marunt, sare, piper, oregano si ierburile de Provence.
3. Presarati peste dovlecei amestecul de parmezan cu ierburi.
4. Ii tineti la cuptorul preincalzit timp de 10-15 minute, apoi pentru a se rumeni mai repede si frumos,  ultimele 5 minute dati drumul la grill in cuptor(daca il aveti). Daca nu aveti grill lasati inca 10 minute la temperatura maxima, s-ar putea sa nu se rumeneasca tare dar oricum vor fi buni.
Serviti cu orice va place - carne, peste, cartofi, orez, etc.
Pofta Buna!
Friptura de pui la tigaie 

Ingrediente:
● Pulpe de pui - 1 kg  (superioare/copanele -cu os sau fara os si piele)
● Ceapa alba - 3 buc 
● Sare,piper - 1 lingurita 
● Ulei de floarea soarelui - 50 ml 
● Usturoi (catei) - 5 buc  (optional)

Mod de preparare:
1. Pulpele le spalati bine si scurgeti/uscati de apa.
Tigaie se incinge bine cu ulei dupa care puneti acolo pulpele.
2. Presarati sare si piper, lasati sa se rumeneasca la foc mediu.
In functie de grosimea carnii puteti sa o gatiti mai incet sau mai repede, cu capac sau fara. Dar in mod normal eu le fac la foc mediu si le este de ajuns.
3. Cand s-au rumenit bine pe o parte se intorc pe cealalta, le presarati si aici cu sare si piper.
Lasati cam 5 minute.
4. Acum adaugati ceapa taiata julien mai gros.
O distribuiti asa ca sa ajunga sa se caleasca printre bucatile de carne.
5. Puneti capacul pe tigaie si il lasati cam 5 minute.
Daca tineti capacul mai mult de 5 minute ceapa va lasa mai multa zeama si la final se va face ca un sos de ceapa, nu se vor vedea bucatele mai intregi.
6. Mai amestecati putin intre timp.
7. Dupa ce am luat capacul la mine o lasat cam multa zeama.
Lasati in continuare sa fiarba totul la foc mediu pana se evapora tot lichidul si ceapa incepe sa se caleasca.
8. Cam asa, asta inseamana ca deja sunteti pe final :)
9. Optional, cu 2-3 minute inainte sa opriti focul adaugati usturoi tocat peste carne. Amestecati neaparat sa se distribuie uniform aroma.
10. Seriviti calda cu orice garnitura preferata.
Pofta Buna!
Prajitura rapida cu branza de vaci 

Ingrediente:
● Faina alba calitate superioara - 1.5 pahare 
● Zahar - 1 pahar 
● Unt - 130 g 
● Praf de copt - 1 buc  (adica 1 plic)
● Branza de vaci - 250 g 
● Smantana - 0.5 pahare 
● Oua - 2 buc 

Mod de preparare:
1. Lasati untul la temperatura camerei sa fie moale. Il puneti intr-un bol mai mare, adaugati jumatate de pahar de zahar si cu o furculita sau lingura il incorporati. Nu este necesar sa se dizolve zaharul in unt, doar amestecati bine.
2. In faina puneti praful de copt, amestecati-le si adaugati peste unt.
3. Cu mainile incorporati faina in unt, pana se face faramituri.
4. Peste branza puneti galbenusurile de la ou si smantana -amestectati bine.
5. Separat bateti(cu mixerul) bine albusurile cu jumatate de pahar de zahar,pana cresc in volum de 3 ori si se fac o spuma tare(se verifica intorcand farfuria - daca nu se scurg din farfurie atunci sunt gata) si le adaugati peste compozitia de branza
6. Usor amestecati compozitia(de sus in jos), ca sa nu iasa aerul din albusuri.
7. Intr-o tava pentru cuptor, mai adanca, puneti uniform 2/3 din faramiturile de aluat.
8. Puneti compozitia de branza peste faramituri si acoperiti cu restul faramiturilor.
9. Puneti tava la cuptor si lasati pana se rumeneste la foc mediu.
10. Cand este gata, lasati sa se raceasca si taiati patrate, triunghiuri etc.
Pofta Buna!
Vafe(Gaufres) cu ciocolata Reteta  

Ingrediente:
● Oua - 2 buc 
● Cacao pudra - 3 linguri 
● Unt topit - 125 g 
● Zahar - 100 g 
● Faina alba - 130 g 
● Lapte - 100 ml 

Mod de preparare:
1. Separati albusurile de galbenusuri la cele 2 oua.
2. Intr-un bol amestecati untul topit si putin racit cu cele 3 linguri de cacao.
3. Adaugati galbenusurile si zaharul, amestecati.
4. Puneti faina si laptele, amestecati bine cu un tel sa nu fie cocoloase.
5. Va fi un aluat mai dens, asa si trebuie.
6. Intr-un alt bol bateti cu mixerul cele 2 albusuri spuma tare.
7. In 2 etape adaugati albusurile in compozitia de aluat, de fiecare data amestecati atent cu miscari de sus in jus, sa nu dezumflati albusurile.
8. Acum aluatul va fi asa cum trebuie, matasos si ca o smantana groasa la consistenta.
9. Aici vedeti formea de vafe pe care am folosit-o.
O puteti gasi la orice distribuitor de produse si vase Tupperware din tara, toate informatiile pe site.
10. Din aceasta cantitate de aluat puteti face 4 vafe mai groase sau 6 mai subtiri.
Distribuiti aluatul uniform in forma de silicon.
11. Nu uitati sa puneti forma intr-o tava de cuptor simpla.
12. Le coaceti in cuptor preincalzit la 200 de grade timp de 15 minute.
13. Apoi le rasturnati atent in tava de cuptor, va folositi de o manusa sau prosop.
Le mai puneti 5 minute in cuptor.
14. Le serviti imediat, cat sunt fierbinti-calde cu orice topping preferati.
Pofta Buna!
Pita Bread, sau Lipie Arabeasca 

Ingrediente:
● Apa calda - 360 ml 
● Drojdie uscata - 7 g 
● Zahar - 1 lingurita 
● Sare - 1 lingurita 
● Faina alba - 500 g  (si inca putina faina pentru a lucra lipiile pe masa)
● Ulei - 2 linguri 

Mod de preparare:
1. Intr-un bol mare turnati 360ml de apa calda, adaugati 1 lingurita de zahar si 7g de drojdie uscata. Amestecati si lasati 10 minute pana drojdia incepe sa faca spuma.
2. Apoi adaugati 1 lingurita de sare si 500g de faina, amestecati bine cu o spatula sau lingura.
3. La final adaugati 2 linguri de ulei si incepeti sa framantati aluatul cu mainile.
4. Il puteti lucra in bol sau chiar pe masa, va fi ceva mai lipicios si moale(mai ales la inceput), dar nici intr-un caz nu mai adaugati faina. Va ajutati cu un cutit sau spatula de aluat daca se lipeste de masa.
Va opriti din framantat cand aluatul este uniform, elastic si nu se mai lipeste de maini.
5. Ungeti cu putin ulei bolul si puneti bila de aluat inapoi in el. Acoperiti cu prosop si lasati sa creasca 1 ora la temperatura camerei.
6. Dupa 1 ora, neaparat puneti mai intai la incalzit cuptorul, setati-l la 240 grade, incalzire sus-jos si neaparat sa puneti in el(la nivelul din mijloc) tava de cuptor cu fundul in sus.
Asa improvizam o vatra fierbinte, pe care vom coace lipiile noastre arabesti.
7. Pana se incalzeste cuptorul, luati din bol aluatul dospit si il impartiti in 8 bucati egale.
8. Modelati din ele 8 bile uniforme, va ajutati cu putina faina pe masa daca este nevoie.
Lasati bilele sa se odihneasca 10 minute.
9. Dupa 10 minute luati cate o bila, o presati putin cu degetele si treceti prin faina.
10. Cu facaletul formati un cerc uniform de aproximativ 6mm grosime. Va ajutati cu faina cat este nevoie sa nu se lipeasca pita de masa.
Recomandarea mea este sa nu le faceti prea subtiri, atlfel riscati sa nu se formeze acel buzunar umflat sau sa crape la coacere.
11. Mutati cercul de pita pe un fund mic, la mine este rotund si cu maner, dar merge si unul clasic.
Neaparat presarati faina pe el inainte sa puneti lipia cruda.
12. Cu miscari ferme, scuturati/mutati lipia pe tava incinsa din cuptor, acea vatra fierbinte improvizata.
13. Inchideti cuptorul si ar fi bine sa setati un timer la 3-4 minute, sa nu o uitati prea mult in cuptor.
14. Daca stati sa observati in geamul cuptorului, aproximativ intr-un minut suprafata lipiei se umfla si se formeaza acel buzunar minunat.
15. Lipia este gata cand se umfla bine si incepe sa se rumeneasca pe margini.
O scoateti atent cu o spatula, puneti alta pita cruda in loc, lucrata la fel ca in pasii de mai sus.
16. Imediat dupa ce o scoateti din cuptor, recomand sa-i faceti in mijloc o gaura mica cu scobitoarea, atent apasati sa iasa aerul fierbinte, dar nu pana la capat.
17. Pe parcurs ce se coc lipiile, le aranjati una peste alta si acoperiti cu prosop, sa se pastreze moi si calde.
18. La final, inainte de servire, le taiati jumatati si serviti cu orice umplutura va place.
19. Noi am pus in ele falafel, legume, iaurt si sos tahini, dar se pot improviza cu orice carne va place, chiftele cu carne sau vegane, ketchup, salata de varza, legume la gratar, etc.
Pofta Buna!
Salata de paste cu ton Reteta  

Ingrediente:
● Paste - 500 g  (Folositi pastele care va plac mai mult - aici am folosit mini-farfale/fusili. Dar obligatoriu sa fie din grau dur, pentru ca isi pastreaza forma si nu se fac terci cand amestecati salata.)
● Porumb conservat - 2 buc  (am in vedere aici 2 conserve a cate 400g fiecare)
● Ton la conserva - 300 g  (sunt 2 conserve de 150-300g)
● Castraveti murati/in otet - 10 buc 
● Maioneza - 300 g 
● Piper negru macinat - 0.5 lingurite 
● Sare - 1 lingurita  (potriviti dupa gust)

Mod de preparare:
1. Pastele se fierb confrom instructiunilor de pe pachet - aveti grija sa respectati timpul de fierbere, sa nu se inmoaie prea tare pastele. Dupa ce au fiert le scurgeti de apa, clatiti cu putina apa rece si adaugati 2-3 linguri de ulei in ele. Lasati sa se racoreasca.
2. Scurgeti porumbul conservat de apa si adaugati la paste.
3. Scurgeti tonul de ulei sau sucul propriu si adaugati la restul ingredientelor de mai sus.
4. Castravetii se taie cubulete mici si se adauga la salata.
5. Adaugati maioneaza.
6. Si amestecati bine. Perfect ar fi sa o lasati 1-2 ore sa se patrunda dar este buna si asa, puteti s-o mancati si imediat dupa preparare.
7. Este una dintre salatele pe care le fac foarte des, cu si fara ocazie. Va recomand s-o incercati.
Pofta Buna!